
    AVIZ
                             asupra propunerii legislative privind modificarea
                          şi completarea  Legii nr. 152/1998 privind înfiinţarea 
                                           Agenţiei Naţionale pentru Locuinţe 
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind modificarea şi completarea Legii nr. 152/1998 privind înfiinţarea Agenţiei Naţionale pentru Locuinţe, trimisă cu adresa nr. Pl.X- 949 din 11 decembrie 2006 şi înregistrată sub nr. 31/1490 din  12.12.2006.



Camera Deputaţilor este  Cameră decizională.


Senatul, în calitate de primă Cameră sesizată a respins iniţiativa legislativă în şedinţa din 6 decembrie 2006.

Potrivit prevederilor art. 61 din Regulamentul Camerei Deputaţilor, republicat, comisia a dezbătut propunerea legislativă în şedinţa din  29 ianuarie 2007.


Membrii comisiei au examinat propunerea legislativă supusă aprobării,  expunerea de motive la propunerea legislativă, avizul favorabil al Consilului Legislativ cu nr. 917/29.06.2006, precum şi Punctul de vedere al Guvernului, cu nr.2565 din 23.08.2006 care precizează că nu susţine adoptarea iniţiativei legislative.


În urma dezbaterilor, membrii comisiei, au constatat că, prin această propunere legislativă, iniţiatorii fac abstracţie de prevederile Legii nr. 85/1992 privind vânzarea de locuinţe şi spaţii cu altă destinaţie construite din fondurile statului şi din fondurile unităţilor economice sau bugetare de stat, precum şi actele normative conexe, propunând reglementări specifice numai pentru vânzarea locuinţelor închiriate tinerilor, construite prin ANL, reglementări incomplete şi cu unele prevederi care conduc la inechităţi prin delimitarea incorectă a proprietăţii constituită din locuinţă şi terenul aferent, atât fizic cat şi valoric.
           Faţă de cele constatate, membrii comisiei au hotărât, cu unanimitate de voturi, avizarea negativă a propunerii legislative.


În raport de conţinutul şi obiectul său, proiectul de lege face parte din categoria legilor ordinare.
                              PREŞEDINTE,                              SECRETAR,
                              Sergiu Andon                                George Băeşu
Consilier

Dr. George Cucu
